open-index/open-wikipedia-markdown huggingface dataset:
Մամբա (կոնֆետ)

**Մամբա** մրգային կոնֆետները August Storck KG ընկերության արտադրած մրգային կոնֆետներ են։ Դրանք հասանելի են հետևյալ համերով՝ ելակ, նարինջ, կիտրոն, ազնվամորի և բալ։ Մամբան առաջին անգամ ներկայացվել է Գերմանիայի շուկայում 1953 թվականին, իսկ ԱՄՆ-ում՝ 1986 թվականին։

Մամբան վաճառվում է 6, 18 կամ 24 հատանոց փաթեթներով, որտեղ համերի համակցումը ընտրվում է պատահական սկզբունքով։

Mamba Sour մրգային կոնֆետները ներկայացվել են 2007 թվականին։

Mamba Cola & Friends-ը համերի խառնուրդ է, որը ներառում է կոլա, կիտրոն, բալ, արքայախնձոր և նարինջ։ Այն վաճառվում է Գերմանիայի շուկայում։

Mamba Tropics-ը թողարկվել է 2017 թվականի մարտին և ներառում է հետևյալ համերը՝ դեղձ-պասիֆլորա, արքայախնձոր-կոկոս, մանգո-նարինջ և խնձոր-կիվի։

## Ծանոթագրություններ

Կատեգորիա:1953 հայտնված արտադրանքներ
Կատեգորիա:Կոնֆետ
Լյորդագսգոդիս

[thumb|''Լյորդագոդիս''ը [IKEA-ում, Հոնկոնգ]]

***Լյորդագոդիս*** (շվեդերեն՝ *Lördagsgodis*) կամ ***լյորդագսգոդիս*** և ***լյորդագսգոդերի*** (նորվեգերեն՝ *lørdagsgodis* և *lørdagsgodteri*) նշանակում է «Շաբաթօրյա քաղցրավենիք»։ Սա Նորվեգիայում և Շվեդիայում տարածված ավանդույթ է, որի համաձայն երեխաները հիմնականում ուտում են կոնֆետներ միայն շաբաթ օրերին։

## Պատմություն
Այս ավանդույթը ծագել է որպես առողջապահական խորհուրդ 1959 թվականին՝ շվեդական կառավարության կողմից ֆինանսավորվող Վիպեհոլմի փորձարկումներից հետո։ Այդ փորձերի ընթացքում Շվեդիայի Լունդ քաղաքի Վիպեհոլմի հիվանդանոցի մտավոր հետամնացության տառապող հիվանդներին առանց իրենց գիտության մեծ քանակությամբ քաղցրավենիք են տվել՝ ուսումնասիրելու բարձր շաքարային դիետայի ազդեցությունը ատամների քայքայման վրա։

Ժամանակի ընթացքում, այս խորհուրդը վերածվել է սովորության, և այժմ թե՛ երեխաները, թե՛ մեծահասակները շաբաթ օրերին քաղցրավենիք ուտելը դիտարկում են որպես շաբաթվա սպասված իրադարձություն։

Շվեդները սովորաբար գնում են *լյորդադոդիս* քաղցրավենիքը կշռով՝ սուպերմարկետներում տեղադրված քաղցրավենիքի արկղերից։

## Ծանոթագրություններ

Կատեգորիա:Կոնֆետ
Կատեգորիա:Մանկություն
Կատեգորիա:Շվեդիայի հասարակություն
Կատեգորիա:Շվեդիայի մշակույթ
Չանկի (շոկոլադե բար)

right|thumb|300px|Մեջտեղից կտրած Chunky կոնֆետ

Չանկի շոկոլադե բար է, որը պատրաստված է կաթնային շոկոլադ, չամիչ և խաշած գետնանուշ պարունակող բաղադրությամբ։ Այն առանձնանում է կտրած բուրգաձև ձևով։ Chunky-ն արտադրվում է Ferrara Candy Company-ի կողմից, որը Ferrero SpA-ի ստորաբաժանումն է։

## Պատմություն
Chunky կոնֆետը ստեղծվել է 1930-ականների վերջին Նյու Յորքում կոնֆետագործ Ֆիլիպ Սիլվերշեյնի կողմից։ Սկզբնական տարբերակը պարունակում էր կաթնային շոկոլադ, չամիչ, անագախնձոր և Բրազիլական ընկույզ։ Սիլվերշեյնը, որը Ուիլյամ Ռիգլի կրտսերի ընկերն էր, բաշխում էր այս կոնֆետը Wrigley Company-ի միջոցով։ 1984 թվականին, երբ Nestlé-ն ստանձնեց ապրանքանիշի իրավունքները, բաղադրությունը փոխվեց՝ ներառելով միայն կաթնային շոկոլադ, չամիչ և գետնանուշ։ 2018 թվականին Ferrero SpA-ն ձեռք բերեց Nestlé-ի ԱՄՆ կոնֆետների շարքը, ներառյալ Chunky-ն։

1950-ականներին Chunky-ն կարելի էր գնել ընդամենը հինգ ցենտով, իսկ փոքրացված տարբերակը՝ Chunky Cutie, արժեր երկու ցենտ։ 2024 թվականին Chunky-ի միջին արժեքը կազմում էր $1.50 ԱՄՆ դոլար։

## Գովազդ
1964 թվականի Նյու Յորքի համաշխարհային տոնավաճառի ընթացքում «Chunky Square» տաղավարը ներառում էր ապակեպատ արտադրական գործարան, որտեղ այցելուները կարող էին դիտել Chunky կոնֆետների պատրաստման գործընթացը։

1970-ականների գովազդներից մեկում տղան հոր հետ հեռուստացույց էր դիտում և ասում էր, որ Chunky-ն «ԱՎԵԼԻ ԽԻՏ Է» (THICKER-ER), ինչը հնչում էր զվարճալի։ «Thicker-er» կարգախոսն օգտագործվել է մինչև 1980-ականները։

Chunky-ի այլ կարգախոսներ էին «Chunky, What a Chunk o' Chocolate» (Chunky, ինչ հսկայական շոկոլադ) և «Open Wide for Chunky» (Բացիր բերանդ՝ Chunky-ի համար), որոնցից առաջինը արտասանում էր հայտնի դերասան Արնոլդ Ստանգը։

## Տարբերակներ
Օրիգինալ – կաթնային շոկոլադ, գետնանուշ և չամիչ (արծաթագույն փաթեթավորում)

Pecan Chunky (դադարեցված) – կաթնային շոկոլադ, պեկան (ոսկեգույն փաթեթավորում)

Dark Chunky (դադարեցված) – մուգ շոկոլադ, գետնանուշ և չամիչ (ոսկեգույն փաթեթավորում)

Deluxe Nut (դադարեցված) – կաթնային շոկոլադ, գետնանուշ, նուշ, անագախնձոր և պնդուկ (ոսկեգույն փաթեթավորում)

Կաթնային շոկոլադ (դադարեցված) – միայն կաթնային շոկոլադ (շագանակագույն փաթեթավորում)շ

Miniatures ("Cuties") (դադարեցված) – օրիգինալ բաղադրությամբ, բայց փոքր չափերի (1"x1"x3/4" հաստությամբ)

## Ծանոթագրություններ

Կատեգորիա:Կոնֆետ
Քոլդսքոլ

**Քոլդսքոլ,** դանիական խոհանոցին բնորոշ ըմպելիք կամ ապուր է, որը պատրաստվում է թանի (leitelho) հիմքով և կարող է պարունակել հետևյալ բաղադրիչները՝ ձուեր, շաքար, սերուցք և/կամ այլ կաթնամթերք, վանիլ և կիտրոն։ Այն ծագել է 19-րդ դարի սկզբին, այն ժամանակ, երբ թանը լայն տարածում գտավ Դանիայում։ Այժմ այն հիմնականում սպառվում է ամռանը՝ որպես աղանդեր կամ թեթև սնունդ։ 1979 թվականից սկսած, դանիական շուկայում առկա են դրա պատրաստի տարբերակները։

left|thumb|Քոլդսքոլ բլիթներով

Անվանումը՝ koldskål, նախկինում վերաբերում էր քաղցր ըմպելիքի կամ ապուրի, որը պատրաստվում էր գարեջուրով կամ գինիով և մրգերով՝ համակցված լիկյորի կամ կիտրոնի հյութի հետ։ Այս բաղադրատոմսը հիշատակվում է դանիական խոհարարական գրքերում, որոնք թվագրվում են 18-րդ դարով, սակայն ներկայումս այն այլևս չի օգտագործվում։

Kærnemælkskoldskål-ը ավանդաբար մատուցվում է բլիթներով կամ թխվածքաբլիթներով, օրինակ՝ հայտնի kammerjunker-ներով։

Այս ուտեստի սպառումը մեծապես կախված է եղանակային պայմաններից։ Երկու շաբաթ տևող լավ եղանակը կարող է կրկնապատկել koldskål-ի պահանջարկը. 2007 թվականի ամռանը, 24-րդ շաբաթվա ընթացքում, արտադրվել է 1.2 միլիոն լիտր Քոլդսքոլ (մոտավորապես 2 դլ մեկ դանիացու հաշվով), իսկ 3 շաբաթ անց պահանջարկը կիսով չափ նվազել է։

## Պատմություն
«Koldskål» բառը սկզբնապես հիշատակվել է 18-րդ դարում՝ նշելու համար մի տեսակի փափուկ խառնուրդ, որը պատրաստվում էր քաղցր գարեջուրով, սակայն ներկայումս այլևս չի օգտագործվում։ Սակայն, այսօրվա «koldskål»-ի առաջին իրական բաղադրատոմսերը հայտնվել են 19-րդ դարում, իսկ 20-րդ դարի ընթացքում այն դարձավ տարածված խորտիկ և աղանդեր ամբողջ Դանիայում՝ համընկնելով դանիական թանի (buttermilk) ժողովրդականության աճի հետ։

1979 թվականից սկսած դանիական շուկայում սկսեցին հայտնվել այս աղանդերի պատրաստի տարբերակները։

Ինչպես Դանիայում շատ այլ սննդատեսակների սպառում, «koldskål»-ի պահանջարկը մեծապես կախված է եղանակային պայմաններից։ Մի քանի շաբաթ տևող տաք եղանակը կարող է կրկնապատկել պատրաստի «koldskål»-ի սպառումը։ 2013 թվականին Arla Foods ընկերությունը վաճառել է 3,8 միլիոն լիտր «koldskål» միայն հուլիս ամսին (մոտ 2-3 լիտր մեկ դանիացու հաշվով)։

## Ծանոթագրություններ

Կատեգորիա:Աղանդեր
Կատեգորիա:Ապուրներ
Կատեգորիա:Դանիական խմիչքներ
Կատեգորիա:Դանիական խոհանոց
Կատեգորիա:Կաթնաթթվային մթերք
Պաստիլի Լեոնե

**Պաստիլի Լեոնե,** իտալական կոնֆետների արտադրող է, որը մասնագիտանում է մրգային կոնֆետների, ժելեի, մաստակի, կամմե, շքեղ շոկոլադի, ինչպես նաև շաքարից ու կալորիաներից զերծ պաստիլների արտադրության մեջ։ Pastiglie Leone-ն արտադրում է կոնֆետների լայն տեսականի՝ տարբեր համերով։

Պաստիլի Լեոնեն հիմնադրվել է 1857 թվականին Լուիջի Լեոնեի կողմից Ալբա քաղաքում, ապա տեղափոխվել Թուրին: Ընկերությունն արժանացել է իտալական Թագավորական նշանակման գրությունին։

## Համեր
Կոնֆետները լինում են երեք տեսակի՝ ծարավը հագեցնող, մարսողականությանը նպաստող և հատուկ համային

Պաստիլի Լեոնեն առաջարկում է բազմազան համեր, ներառյալ՝

* Աբսենթ,
* Ալպյան խոտաբույսեր,
* Անիսոն,
* Բալզամիկ,
* Սև հաղարջ,
* Հապալաս,
* Ցիտրուսային անանուխ,
* Ցիտրուսային եղեսպակ,
* Դարչին,
* Մեխակ,
* Երիցուկ,
* Սուրճ,
* Ֆերնետ,
* Գենտիան,
* Կանաչ թեյ,
* Կիտրոն,
* Կամմե,
* Անանուխ,
* Նարինջ,
* Նարնջի ծաղիկ,
* Բևեռային թարմություն (Մենթոլ և Եվկալիպտ),
* Պրոպոլիս (Մեղր),
* Ազնվամորի,
* Խառնած խոտաբույսեր և համեմունքներ,
* Ելակ,
* Մանդարին,
* Վանիլ,
* Մանուշակ։

## Ծանոթագրություններ

## Արտաքին հղումներ

* 
* Ֆեյսբուքյան էջի հղում

Կատեգորիա:1857 հայտնություններ
Կատեգորիա:Արդյունաբերություն
Կատեգորիա:Կոնֆետ
Կատեգորիա:Պիեմոնտական խոհանոց
Տանձի կաթիլ

**Տանձի կաթիլը** բրիտանական եռացրած կոնֆետ է, որը պատրաստվում է շաքարից և համային հավելումներից։ «Հնաոճ» pear drops-ը սովորաբար կազմված է կիսով չափ վարդագույն և կիսով չափ դեղին մասերից՝ տանձաձև կաթիլային կոնֆետի տեսքով, որը մոտավորապես մատնահետքի չափս ունի։ Սակայն ներկայումս դրանք ավելի հաճախ հանդիպում են փաթեթներով, որոնք պարունակում են առանձին դեղին և վարդագույն կոնֆետներ՝ հավասար քանակությամբ («օրիգինալ» տարբերակ)։

Տանձի կաթիլի բնորոշ համը ապահովվում է իզոամիլացետատով (որը տալիս է բանանի համ) և եթիլացետատով (որը տալիս է տանձի համ)։ Այս երկու էսթերները լայնորեն կիրառվում են տանձի և բանանի համերով կոնֆետների արտադրության մեջ։ Այնուամենայնիվ, որոշ դեպքերում օգտագործվում է նաև բնական տանձից ստացված համը՝ պատրաստված տանձի հյութի խտանյութից։

Աշխարհի ամենամեծ Տանձի կաթիլը պահվում է Stockley's Sweets-ում, որը գտնվում է Oswaldtwistle Mills-ում, Օսվալդթվիսլում, Լանկաշիր, Անգլիա։

2009 թվականին 4,000 մեծահասակների շրջանում անցկացված հարցման արդյունքում pear drops-ը դասվել է Միացյալ Թագավորության ամենասիրելի կոնֆետների շարքում՝ զբաղեցնելով տասնչորսերորդ տեղը։

## Ծանոթագրություններ

Կատեգորիա:Աղանդեր
Կատեգորիա:Բրիտանական հրուշակեղեն
Կատեգորիա:Կոնֆետ
Эти глаза напротив

**«Эти глаза напротив»**, 1970 թվականի երգ, որը գրել է կոմպոզիտոր Դավիթ Թուխմանովը Տատյանա Սաշկոյի բանաստեղծության հիման վրա։ Երգն առաջինը կատարել է Վալերի Օբոձինսկին։  1970-ականների սկզբին արժանանալով մեծ ժողովրդականության՝ երգը հետագայում ընդգրկվել է ժամանակակից կատարողների երգացանկերում։

## Ստեղծման պատմություն
[200px|thumb|left|[Դավիթ Թուխմանով, 2007]]

Երգն առաջին անգամ հնչել է ռադիոյով Վալերի Օբոձինսկու կատարմամբ՝ հիմնականում կրկնելով Դավիթ Թուխմանովի և Օբոձինսկու  նախորդ համատեղ երգի՝ «Восточная песня» 
ստեղծագործության ֆենոմենալ հաջողությունը։ 

1974 թվականի գարնանը Մոսկվայում Վալերի Օբոձինսկու ելույթից հետո Նիկիտա Բոգոսլովսկին, որը մեկ անգամ չէ, որ սխալվել է ժամանակակից երաժիշտներին տված իր գնահատականներում, «Սովետսկայա կուլտուրա» թերթում հրապարակել է այդ համերգի վերաբերյալ գրախոսական, որում գրել է.

1970-ական թվականներին երգն ունեցել է «Эти глаза не против» («Այդ աչքերը դեմ չեն») կատակային անվանումը։

## Քննադատություն
Խորհրդային էստրադայի ամենահետևողական և կոշտ քննադատներից մեկը՝ Սերգեյ Ժարիկովը, բարձր է գնահատել «Эти глаза напротив» երգը և Թուխմանովի ու Օբոձինսկու առաջին համատեղ շլյագերը՝ «Восточная песня» ստեղծագործությունը:

## Կատարողներ
* Վալերի Օբոձինսկի – առաջին կատարող, 
* Էմիլ Գորովեց,
* Ալլա Իոշպե և Ստախան ՌաԽիմով,
* Յաակ Յոալա ե Երգը կատարել է միայն Էստոներեն,
* Ալեքսեյ Չումակով – ելույթ է ունեցել «Ժողովրդական արտիստ» մրցույթում 2003 թվականին,
* Ֆիլիպ Կիրկորով,
* Վիտաս,
* Մարկ Տիշման և Նոննա Գրիշաևա – ելույթ են ունեցել «Երկու աստղ» հեռուստաշոուում 2009 թվականին,
* Մեթոդիե Բուժոր,
* Իգոր Նաջիև – Մոսկվայի էստրադայի պետական թատրոնում Վալերի Օբոձինսկու 70-ամյակին նվիրված համերգի եզրափակում (փետրվարի 29, 2012), Վալերի Օբոձինսկուն նվիրված «Эти глаза напротив» համերգի եզրափակում, Քրիստոս Փրկչի տաճարի եկեղեցական տաճարների դահլիճում (մարտի 24, 2018), «Песни на все времена» համերգի եզրափակում Քրիստոս Փրկչի տաճարի եկեղեցական տաճարների դահլիճում (նոյեմբերի 24, 2018), 
* Երգը հնչում է նաև «Օդեսայի շոգենավ» (, 2020, ռեժ. Ս. Ուրսուլյակ) ֆիլմում, որը կատարում է դերասանը՝ 70-ական թվականների Վ. Օբոզինսկու կերպարում:

Երգի պարոդիան կատարել է Мурзилки International-ը։

## Ծանոթագրություններ

## Գրականություն
* 

## Արտաքին հղումներ
* *Валерий Колпаков*.  Другая история. Глава 4. «Эти глаза напротив» (1970—1973)

Կատեգորիա:1970 երգեր
Կատեգորիա:Խորհրդային երգեր
Կատեգորիա:Ռուսերեն երգեր
Կատեգորիա:Փոփ երգեր
Քալամայ

**Քալամայ** (), ավանդական չամորո եգիպտացորենով և կոկոսով պատրաստված պուդինգ։ Սա երբեմն կոչում են կոկոսի ժելե (չնայած իրականում ժելատին չի օգտագործվում)։

Քալամայի բնօրինակ բաղադրատոմսերում օգտագործվել է **մասա հարինա**, կոկոսի կաթ, շաքար և ջուր։ Հետագայում աղանդերը թանձրացնելու համար սկսել են օգտագործել եգիպտացորենի օսլա։ Կարելի է ներկել կարմիր կամ կանաչ սննդային ներկով, նաև շաղ տալ դարչին։ Որոշ բաղադրատոմսերում նաև վանիլ են ավելացնում՝ լրացուցիչ բույր հաղորդելու համար։

Քալամայի խառնուրդը, երբ թանձրանում է, ավանդաբար լցնում են ցածր եզրերով սկուտեղի մեջ՝ մոտ կես դյույմ հաստությամբ։ Այն սառում է, ապա կտրվում քառակուսիների։ Քալամայի պուդինգանման տարբերակը շատ կրեմային և փափուկ հյուսվածք ունի։ Այն մատուցվում է այնպես, ինչպես կարկանդակներն են մատուցվում։ Իսկ ժելեանման տարբերակը ստացվում է պինդ և կարելի է ուտել ձեռքերով։ Քալամայի երկու տարբերակներն էլ ունեն շատ արտահայտիչ կոկոսի և մասա հարինայի համ։

«Քալամայ» անվանումը ծագել է **[[Սեբուանո|սեբուաներեն]]** *kalamay*-ից, երբ Գուամը դեռևս Իսպանական Ֆիլիպինների մաս էր կազմում։ Ի սկզբանե այն վերաբերում էր կպչուն բրնձով պատրաստված պուդինգին, որը պարունակում էր աղացած բլթակավոր բրինձ, կոկոսի կաթ և շաքար։ Չամորո քալամայում բրնձի փոխարեն օգտագործում է եգիպտացորեն, ուստի ավելի շատ նման է ֆիլիպինյան **մախա բլանկային**։

## Տես նաև
*Հաուփիա

## Ծանոթագրություններ

Կատեգորիա:Ասիական խոհանոց
Կատեգորիա:Գուամ
Կոկոսի կարագ

**Կոկոսի կարագը**, որը նաև հայտնի է որպես կոկոսի կարագ, կոկոսի արտադրանք է, որը պատրաստվում է հասուն կոկոսի չքաղցրացված, ջրազրկված թարմ միջուկից, մանրացվելով կիսապինդ սպիտակ կրեմային մածուկի։ Այն վաճառվում է պինդ սպիտակ բլոկի ձևով, որը կարող է պահվել սենյակային ջերմաստիճանում։ (Կոկոսի կարագը հալչում է մոտ 24°C-ի վրա, ուստի տաք եղանակին այն վերածվում է հեղուկ մածուկի։) Այս բլոկը սովորաբար փաթեթավորվում է պլաստիկ փակ պարկերում, և երբեմն նկատելի է ճարպի և կոկոսի միջուկի տարանջատում։ Այն կարող է նաև վաճառվել շշերով, ինչպես ընկույզի կարագը։

Խոհարարության մեջ այն կտրտվում կամ քերիչով մանրացվում է, նախքան ուտեստներին ավելացնելը։ Տաք ջուր ավելացնելով՝ այն կարող է վերածվել կոկոսի կաթի կամ կոկոսի սերուցքի փոխարինիչի։ Եթե կրեմային կոկոսին ավելացվի ջուր 5:2 հարաբերակցությամբ, կստացվի կոկոսի սերուցքի փոխարինիչ, իսկ 5:1 հարաբերակցությամբ՝ կոկոսի կաթի փոխարինիչ։

Կոկոսի կարագը կամ կոկոսի կարագը կարելի է պատրաստել նաև՝ չքաղցրացված քերած կոկոսը տեղադրելով խոհանոցային կոմբայնի մեջ և մշակելով բարձր արագությամբ 10-15 րոպե։

Այն հաճախ օգտագործվում է հնդկական, հարավարևելյան ասիական և կարիբյան խոհանոցներում՝ կարրիներն ու սոուսները հարստացնելու համար։ Արևմուտքում այն հիմնականում օգտագործվում է կոնֆետներում, աղանդերներում, պաղպաղակներում և սոուսներում։ Կոկոսի կարագը չպետք է շփոթել կոկոսի սերուցքի հետ, որը ստացվում է կոկոսի միջուկից՝ առանց այն մանրացնելու, և հեղուկ է։

### Սննդային արժեքներ (100 գրամի համար)
Կոկոսի կարագը պարունակում է բարձր քանակությամբ հագեցած ճարպեր (ընդհանուր կազմի 61%-ը) և ապահովում է 684 կալորիա 100 գրամի համար։

✔ Ջուր – 2 գ

✔ Սպիտակուցներ – 5 գ

✔ Ածխաջրեր – 22 գ

✔ Ճարպեր – 69 գ

## Ծանոթագրություններ
Olly (երգիչ)

**Ֆեդերիկո Օլիվիերի** (, ),  հայտնի որպես **Olly**, իտալացի երգիչ, երգահան և ռեփեր։ Օլիվիերին առաջին անգամ ազգային ճանաչման է հասել այն բանից հետո, երբ ընտրվել է որպես Սանրեմո 2022-ի վեց հաղթողներից մեկը՝ «L'anima balla» երգով, այնուհետև «Polvere» երգով մասնակցելով 2023 թվականի Սանրեմո երաժշտական փառատոնին։ Հետագայում հաղթել է Սան Ռեմոյի երաժշտական 2025 փառատոնը՝ «Balorda nostalgia» երգով։

## Կենսագրություն
Օլիվիերին ծնվել է Ջենովայում, նրա ընտանիքը հետագայում բնակություն է հաստատել Ֆոսե թաղամասում։ Երաժշտական վաղ ուսման ընթացքում ընդունվել է Ջենովայի Նիկոլո Պագանինի կոնսերվատորիա, որտեղ սովորել է երաժշտություն և երգեցողություն։

Նրա երաժշտական կարիերան սկսվել է 2016 թվականին, երբ նա ստեղծել է Madmut Branco երաժշտական խումբը, որի հետ թողարկել է իր առաջին երաժշտական նախագիծը՝ *Piacere Mixtape*։ Հաջորդ տարի թողարկել է իր առաջին սոլո նախագիծը՝ EP *Namaste* ռեփեր Matsby-ի հետ համագործակցությամբ։

Մի քանի տարի անգործությունից հետո, որի ընթացքում տեղափոխվել է Միացյալ Թագավորություն՝ կենտրոնանալու իր ուսման վրա, Հոկերիլ անգլո-եվրոպական քոլեջում Օլլին վերսկսել է իր գործունեությունը: Նույն թվականի հունիսի 15-ին թողարկել է EP *CRY4U-*ը։

2019 թվականին թողարկել է «Bevi» և «Best Seller» սինգլները։ Մայիսին թողարկել է «Il primo amore»-ը՝ իր առաջին սոլո հիթը, որը մեկ շաբաթվա ընթացքում YouTube-ում գերազանցել է 100,000 դիտումը։ 2020 թվականի հոկտեմբերի 30-ին հայտարարել է *Io Sono-* ի թողարկման մասին՝ իր երրորդ EP-ն, որը պարունակում է 7 թրեք, ներառյալ «Mai e poi mai» և «Winston Blue» սինգլները, որոնք թողարկվել են նոյեմբերի 6-ին։

2024 թվականի դեկտեմբերին Օլլին հայտարարվել է որպես Սանրեմո երաժշտական փառատոն 2025-ի մասնակիցներից մեկը՝ «Balorda nostalgia» երգով։

## Սկավառակագրություն
### Ալբոմներ

### Մինի ալբոմ

### Միքսթեյփ

### Սինգլներ
#### Որպես մենակատար

### Այլ երգեր, որոնք ընդգրկվել են չարթերում

## Ծանոթագրություններ

Կատեգորիա:Իտալացի երգիչներ
Կատեգորիա:Միլանի համալսարանի շրջանավարտներ
Կատեգորիա:Ռեփերներ
Քայլ Ալեսանդրո

**Քայլ Ալեսանդրո Հելգեսեն Վիլալոբոս** (), հայտնի է որպես **Քայլ Ալեսանդրո**, նորվեգացի երգիչ։ 2025 թվականի փետրվարին հաղթել է «Melodi Grand Prix»-ը հնարավորություն ստանալով ներկայացնելու Նորվեգիան Եվրատեսիլ 2025 երգի մրցույթում։

## Վաղ կյանք
Ալեսանդրոն ծնվել է 2006 թվականի մարտի 10-ին Լևանգերում և մեծացել Շտայնկերում և Տրոնհեյմում: Ծնվել է իսպանացի հորից և նորվեգացի մորից։

## Կարիերա
Ալեսանդրոն մասնակցել է 2017 թվականին TV 2 հեռուստաալիքով հեռարձակվող Norske Talenter քասթինգ շոուին տասը տարեկանում։ Դրան հաջորդեցին ելույթները հեռուստատեսային շոուներում, ինչպիսիք են *Allsang på grensen-ը*, և նա թողարկել է մի քանի սինգլներ և իր դեբյուտային *Første kapittel* ստուդիական ալբոմ։

Melodi Grand Prix 2023-ում, որը նորվեգական Եվրատեսիլ 2023 երգի մրցույթի նախնական փուլն է, Քայլ Ալեսանդրոն ելույթ է ունեցել Քրիստիան Հաաքսի և Մագնուս Վինջումի հետ միասին։ Խումբը եզրափակիչի ուղեգիր է նվաճել «Geronimo» երգով, որում նրանք զբաղեցրել են վերջին հորիզոնականը։ Երկու տարի անց նա վերադարձավ Melodi Grand Prix 2025 որպես մենակատար՝ «Lighter» երգով, որը գրվել է շվեդ պրոդյուսեր Ադամ Վուդսի հետ համատեղ և զբաղեցրեց 18-րդ հորիզոնականը։

## Սկավառակագրություն
### Ստուդիական ալբոմներ

* 2017: *Første kapittel*
* 2023: *Evig & alltid*

### Սինգլներ
* 2017: *Din sang*
* 2017: *Boomerang*
* 2018: *Som du e*
* 2018: *Dødskul*
* 2018: *Señorita*
* 2018: *Hoodie*
* 2019: *Fly med meg*
* 2019: *Hun er forelska i lærer’n*
* 2019: *Mi Corazón*
* 2022: *Solo*
* 2023: *Geronimo* 
* 2024: *Rodeo*
* 2024: *Loyal* 
* 2025: *Pulse*
* 2024: *Kommer du?* 
* 2025: *Lighter*

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգացի երաժիշտներ
Կատեգորիա:Նորվեգացի երգիչներ
Կատեգորիա:Նորվեգացի փոփ երաժիշտներ
Կատեգորիա:Նորվեգացի փոփ երգիչներ
Հայ-ավստրալիական հարաբերություններ

**Ավստրալիա-Հայաստան հարաբերություններ**, երկկողմ դիվանագիտական հարաբերություններ Ավստրալիայի և Հայաստանի միջև։ Պետությունները Միավորված ազգերի կազմակերպության անդամ են:

## Պատմություն
Պետությունները պաշտոնապես դիվանագիտական հարաբերություններ են հաստատել 1992 թվականին, և այդ ժամանակից ի վեր նրանք բավականին ամուր հարաբերություններ ունեն։

## Հայկական սփյուռք Ավստրալիայում
Հայերն առաջին անգամ բնակություն են հաստատել ներկայիս Ավստրալիայում 1850-ականներին, սակայն վերաբնակիչների մեծ մասը ժամանել է Հայոց ցեղասպանության հետևանքով։ Հայոց ցեղասպանությունը սկսվել է նույն օրը, երբ Անտանտը որոշել է սկսել Դարդանելի օպերացիան Օսմանյան կայսրության դեմ՝ պատերազմն արագ ավարտելու համար, սակայն ձախողվել է։ Այնուամենայնիվ, ավստրալական զորքերը հաճախակի շփվել են Մերձավոր Արևելքի հայ փախստականների հետ և կարեկցում նրանց հանդեպ: Հայերը Ավստրալիայում վերաբնակվելու համար փախստականի կարգավիճակ են ստացել Առաջին համաշխարհային պատերազմի ավարտից հետո, ապա միգրացիան գագաթնակետին է հասել Երկրորդ համաշխարհային պատերազմի բռնկմամբ, Իրանում, Իրաքում և Սիրիայում անկարգություններով, իսկ հետո առաջին Արցախյան պատերազմով։

Ավստրալիայի հայ համայնքը ամուր կապեր ունի Հայաստանի հետ և հաճախ հակասության մեջ է մտնել թուրքական և ադրբեջանական սփյուռքի հետ ղարաբաղյան հակամարտության պատճառով:

## Հայոց ցեղասպանության ճանաչում
Ավստրալիան չի ճանաչում Հայոց ցեղասպանությունը Թուրքիայի հետ ունեցած հարաբերությունների պատճառով։ Այնուամենայնիվ, Հայաստանն ու Ավստրալիան կապված են եղել Առաջին համաշխարհային պատերազմի ընթացքում, երբ Ավստրալիան, որպես Բրիտանական կայսրության մաս, կռվել է օսմանցիների դեմ այն ժամանակաշրջանում, երբ սկսվել է Հայոց ցեղասպանությունը։ 1918 թվականի մարտին ավստրալացի գնդապետ Սթենլի Սևեյջը օսմանյան զորքերից փրկել է բազմաթիվ հայերի և ասորիների կյանքեր։ Լիբանանի Անթիլիաս քաղաքում բացվել է ավստրալական որբանոց՝ հայ որբերին օգնություն ցուցաբերելու համար:

Ավստրալիայում Հայոց ցեղասպանությունը հիշվում է հայ գիտնական Վիգեն Բաբկենյանի և նրա ավստրալացի գործընկեր Փիթեր Սթենլիի ջանքերի շնորհիվ, սակայն քննարկման առարկա է դարձել նաև քաղաքական իրողությունների, մասնավորապես Թուրքիայի նախագահ Ռեջեփ Թայիփ Էրդողանի աճող թշնամանքի և հակաավստրալական հռետորաբանության պատճառով։

2018 թվականին Ավստրալիայի կառավարությունն աջակցել է Հայոց ցեղասպանությունը ճանաչելու որոշում կայացնելու հնարավորությանը։

## Տնտեսական հարաբերություններ
Ավստրալիայից Հայաստան ներմուծման ընդհանուր արժեքը 2014-2018 թվականներին կազմել է մոտ 23 մլն ԱՄՆ դոլար, իսկ Հայաստանից արտահանման ընդհանուր արժեքը՝ մոտ 697,000 ԱՄՆ դոլար։ Ավստրալիայից Հայաստան ներմուծման առավելագույն տարին եղել է 2014 թվականին՝ մոտավորապես 9 մլն ԱՄՆ դոլար, մինչդեռ Հայաստանից Ավստրալիա արտահանման առավելագույն տարին եղել է 2016թվականը՝ 214.000 ԱՄՆ դոլար։

## Ծանոթագրություններ

Կատեգորիա:Հայաստանի արտաքին հարաբերություններ
Կատեգորիա:Հայաստանի երկկողմ հարաբերություններ
Սննդաթանաքով տպագրում

**Սննդաթանաքով տպագրումը** սննդային ներկանյութերով նախապես տպագրված պատկերների ստեղծման գործընթաց է տարբեր հրուշակեղենի արտադրանքների վրա, ինչպիսիք են թխվածքաբլիթները, տորթերը և խմորեղենը: Ուտելի թանաքով արված դիզայնները կարող են լինել կա՛մ նախապես տպագրված, կա՛մ ստեղծված ուտելի թանաքի տպիչով՝ հատուկ սարք, որը պատկերը փոխանցում է բարակ, ուտելի թղթի վրա:

Ուտելի թուղթը պատրաստված է օսլաներից և շաքարներից և տպագրված է ուտելի սննդային ներկանյութերով: Որոշ ուտելի թանաքներ և թղթային նյութեր հաստատվել են Սննդի և դեղերի վարչության կողմից և կրում են նրա՝ ընդհանուր առմամբ անվտանգ ճանաչված հավաստագրումը:

## Թուղթ

Այս գործընթացում առաջինը օգտագործում էին բրնձի թուղթ, մինչդեռ ժամանակակից տարբերակներն օգտագործում են ջնարակի թերթեր և վաֆլե թուղթ: Սննդի տպագրության առաջին ամերիկյան արտոնագիրը, որը վերաբերում էր սննդաթանաքով տպագրությանը, ներկայացվել է Keebler Company-ի Ջորջ Ջ. Կրուբերտի կողմից և շնորհվել է 1981 թվականին: Նման թուղթը կարելի է ուտել առանց վնասակար հետևանքների: Ուտելի թղթերի մեծ մասը նշանակալի համ չունի և սահմանափակ հյուսվածք ունի: Ուտելի թուղթը կարող է տպագրվել ստանդարտ տպիչով և խոնավ մակերեսի վրա կիրառելիս լուծվում է՝ պահպանելով բարձր որակը: Վերջնական էֆեկտն այն է, որ թղթի վրայի պատկերը (սովորաբար լուսանկար) թվում է, թե տպագրված է ջնարակի վրա:

## Սննդային թանաք
Սննդային թանաքները դարձել են տարածված և օգտագործվում են հատուկ թանաքային տպիչների հետ համատեղ։ Թանաքը, որը հատուկ չի գովազդվում որպես ուտելի, կարող է վնասակար կամ մահացու լինել կուլ տալու դեպքում։ Ցանկացած inkjet կամ bubblejet տպիչ կարող է օգտագործվել տպելու համար, չնայած որակը կարող է վատ լինել, և պետք է զգուշանալ նախկինում օգտագործված թանաքներով սննդային թանաքների աղտոտումից։ Inkjet կամ bubblejet տպիչները կարող են փոխակերպվել ուտելի թանաքով տպելու համար, և ուտելի թանաքի քարթրիջները առևտրային առումով հասանելի են։ Միշտ շատ ավելի անվտանգ է օգտագործել inkjet տպիչ սննդաթանաքի տպագրության համար։ Որոշ ուտելի թանաքներ փոշիացված են, բայց եթե դրանք հեշտությամբ լուծվում են ջրում, դրանք կարող են նաև օգտագործվել ինչպես ցանկացած այլ ուտելի թանաք՝ առանց որակը նվազեցնելու։

## Ծանոթագրություններ

Կատեգորիա:1914 հայտնված արտադրանքներ
Կատեգորիա:Կոնֆետ
Ալեգրիա

**Ալեգրիան** մեքսիկական կոնֆետ է, որը պատրաստվում է հավակատարի սերմերից և մեղրից կամ շաքարից, որն արտադրվում է հիմնականում Սանտիագո Տուլիեուալկո քաղաքում՝ Մեխիկո քաղաքի Սոչիմիլկո թաղամասում։ Այն հայտնի է որպես ալեգրիա, իսպաներեն՝ «ուրախություն», 16-րդ դարից։ Տուլիեուալկոյի ալեգրիան պաշտոնապես հայտարարվել է Patrimonio Cultural Intangible de la Ciudad de México (Մեքսիկո քաղաքի մշակութային ժառանգության ոչ նյութական մաս) 2016 թվականի սեպտեմբերին։

Հավակատարը Մեքսիկայի տեղական բույսն է։ Նախաիսպանական ժամանակներում, բացի բնիկ ժողովուրդների սննդակարգի մաս կազմելուց, այն նաև օգտագործվում էր որպես արժույթ և ծիսակատարական նպատակներով։ Հավակատարից և մեղրից պատրաստված պատկերներն արվում էին որպես ընծաներ աստվածներին։ Այդ կրոնական գործելակերպերը դադարեցնելու համար Էրնան Կորտեսն արգելեց հավակատարի մշակումը։ Բույսը սկսեց դուրս մնալ օգտագործումից, քանի որ նրանք, ովքեր շարունակում էին այն մշակել, դատապարտվում էին մահվան՝ որպես պատիժ։

Ալեգրիաները դարձել են հավակատարի սպառման ամենահայտնի եղանակը։ Այս քաղցրավենիքները պատրաստվում են՝ սերմերը փքեցնելով տաք թավայի մեջ՝ առանց յուղի։ Պայթյունն սկսվում է վայրկյանների ընթացքում։ Ավարտելուց հետո դրանք խառնվում են մեղրի կամ շաքարի օշարակի հետ և երբեմն ավելացումներով, ինչպիսիք են բոված սերմերը (օրինակ՝ գետնանուշ կամ դդում) կամ մանրացված չորացրած մրգերը։ Խառնուրդը ձևավորվում է տարբեր ձևերով և փաթեթավորվում է վաճառքի համար։

## Ծանոթագրություններ
Katarsis

**Katarsis**, լիտվական պոստ-փանկ խումբ, ստեղծվել է 2020 թվականին Վիլնյուսում, որի կազմում են Լուկաս Ռաձևիչյուսը (վոկալ, կիթառ), Ալանաս Բրասասը (գլխավոր կիթառ), Էմիլիա Կանդրատավիչյուտեն (բաս) և Յոկուբաս Անդրիուլիսը (հարվածային գործիքներ): Խումբը ներկայացրել է Լիտվան Եվրատեսիլ 2025 երգի մրցույթում «Tavo Akys» երգով։

## Սկավառակագրություն
### Սինգլներ

## Ծանոթագրություններ

Կատեգորիա:2020 հիմնադրված երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Լիտվական երաժշտական խմբեր
Մահմուդ Ալի Յուսսուֆ

**Մահմուդ Ալի Յուսսուֆ** (, ), ջիբութացի պետական և դիվանագիտական գործիչ, Ջիբութիի արտաքին գործերի նախարար 2005 թվականից Աֆրիկյան Միության նախագահ, գիտությունների դոկտոր (1990)։

## Կենսագրություն
Կրթություն ստացել է Լիոնի, Լիվերպուլի և Լավալի համալսարաններում, որտեղ ուսումնասիրել է լեզվաբանություն, բիզնես և մենեջմենթ։

1990-ականներին աշխատել է Ջիբութիի արտաքին գործերի նախարարությունում, որտեղ ղեկավարել է արաբական հարցերի բաժինը։ 1997-2001 թվականներին եղել է Եգիպտոսում Ջիբութիի դեսպանը։

2001 թվականի հուլիսի 4-ին նշանակվել է միջազգային համագործակցության հարցերով պատվիրակության ղեկավար։ Հետագայում՝ 2005 թվականի մայիսի 22-ին, զբաղեցրել է Ջիբութիի արտաքին գործերի և միջազգային համագործակցության նախարարի պաշտոնը։

2008 թվականին Նյու Յորք Թայմսին տված հարցազրույցում Յուսսուֆն ասել է, որ թեև Ջիբութին փոքր երկիր է, այն ունի նշանակալի նավահանգիստ և հույս ունի զարգացնել իր տնտեսությունն ինչպես Դուբայը։ Նա ընդգծել է երկրի ռազմավարական դիրքը՝ նշելով, որ այն ավելի նպաստավոր է, քան Դուբայը։

2025 թվականի փետրվարի 15-ին Յուսսուֆը ընտրվել է Աֆրիկյան միության նախագահ՝ փոխարինելով Չադի Մուսա Ֆակիին։ Ընտրությունը, որը տեղի է ունեցել Եթովպիայի Ադիս Աբեբա քաղաքում, որոշվել է Աֆրիկյան միության անդամ պետությունների կողմից՝ յոթ փուլից բաղկացած քվեարկության արդյունքում, որի ընթացքում նա հաղթել է Ռայլա Օդինգային։

## Ծանոթագրություններ

 
Կատեգորիա:21-րդ դարի քաղաքական գործիչներ
Կատեգորիա:Լիոնի համալսարանի շրջանավարտներ
Կատեգորիա:Լիվերպուլի համալսարանի շրջանավարտներ
Կատեգորիա:Արտաքին գործերի նախարարներ
Կատեգորիա:Աֆրիկայի երկրների քաղաքական գործիչներ
Կատեգորիա:Գիտությունների դոկտորներ
Raiven

**Սառա Բրիշկի Չիրման** (,  ), առավել հայտնի է իր բեմական անունով՝ **Raiven**, սլովենացի երգչուհի, երգահան և տավիղահար։ Սլովենիայի ազգային ընտրության մասնակից Evrovizijska Melodija (EMA) 2016, 2017 և 2019 թվականներին Եվրատեսիլ երգի մրցույթի համար։ «Եվրատեսիլ 2024» երգի մրցույթում Սլովենիայի ներկայացուցիչը «Veronika» երգով զբաղեցրել է 23-րդ հորիզոնականը։

## Կենսագրություն

### Վաղ աշխատանքներ
Սառա Բրիշկի Չիրմանը իր երաժշտական կարիերան սկսել է չորս տարեկանում, երբ ընդունվել է Ljubljana Music Matica։ 2002-2011 թվականներին հաճախել է Լյուբլյանայի երաժշտական դպրոցում տավիղի դասերի: Շարունակել է իր ուսումը Մարիբորի երաժշտության և բալետի կոնսերվատորիայի Գեղարվեստական գիմնազիայի ծրագրում՝ մասնագիտանալով տավիղահարի, ջազային և մեներգչության մեջ։

2015 թվականին երգչուհին ավարտել է մեներգեցողության ֆակուլտետը և երաժշտական կրթությունը շարունակել Լյուբլյանայի երաժշտական ակադեմիայում, որտեղ 2018 թվականին ավարտել է պրոֆեսոր Ալենկա Դեռնակ Բունտայի դասարանը և ընդունվել մագիստրատուրա։ 2021 թվականին ստացել է մեներգչության մագիստրոսի կոչում։

## Կարիերա
2017 թվականին Ռեյվենը թողարկել է իր դեբյուտային *«Magenta»* ալբոմը և ավելի ուշ ստացել է Սլովենիայի մշակութային և գեղարվեստական ասոցիացիայի մրցանակը սլովենական երաժշտության զարգացման գործում նվաճումների համար «Zlata piščal» հանրահայտ երաժշտական մրցանակաբաշխության ժամանակ «Տարվա ձայնագրություն» անվանակարգում:

2019 թվականի հուլիսի 4-ին ելույթ է ունեցել Ֆյուժն բեմում Նովի Սադի Exit փառատոնում։ 2020 թվականի փետրվարին Լյուբլյանայի Սլովենիայի օպերայի և բալետի ազգային թատրոնում նույն նվագախմբի հետ կատարել է իր սեփական «T*»* ստեղծագործությունը։

2021 թվականի սեպտեմբերին Պոպևկա 2021 փառատոնում  կատարել է իր սեփական «Vokovi» երգը, որով արժանացել է «Հանդիսատեսի ընտրության գլխավոր մրցանակին»։

Զուգահեռաբար երգչուհին 2016, 2017 և 2019 թվականներին երեք անգամ մասնակցել է Եվրատեսիլ երգի մրցույթի Սլովենիայի ազգային ընտրությանը, որտեղ զբաղեցրել է համապատասխանաբար երկրորդ, երրորդ և երկրորդ տեղերը։

2024 թվականի հունվարին RTVSLO ազգային հեռարձակողն ընտրել է երգչին ներքին ընտրության միջոցով՝ մասնակցելու Եվրատեսիլ 2024 երգի մրցույթին «Veronika» երգով։

## Սկավառակագրություն

### Ալբոմներ

### Մինի ալբոմներ

### Սինգլներ

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:21-րդ դարի երգիչներ և երգչուհիներ
Կատեգորիա:Սլովենացի արվեստագետներ
Կատեգորիա:21-րդ դարի երգչուհիներ
Կատեգորիա:Մեցցո-սոպրանոներ
Ֆախրի Իսմաիլով

**Ֆախրի Իսմաիլով** (, ), հայտնի է իր բեմական անունով որպես **Fahree**, ադրբեջանցի երգիչ և երգահան։ Ադրբեջանի ներկայացուցիչը Եվրատեսիլ 2024 երգի մրցույթում «Özünlə apar» երգով Իլկին Դովլաթովի հետ միասին։

## Կենսագրություն
Ֆախրին ծնվել է Բաքվում 1995 թվականին։ Մեծացել է արտիստական ընտանիքում, հայրը եղել է ջազային թմբկահար, իսկ պապը՝ դերասան։ Նա ունի և՛ բակալավրի, և՛ իրավագիտության մագիստրոսի կոչում:

2022 թվականին Ֆարին թողարկել է իր դեբյուտային «Dance» սինգլը։

2023 թվականի հոկտեմբերի վերջին İctimai հեռուստատեսությունը (İTV) հայտարարել է Ֆախրիին որպես Եվրատեսիլ երգի մրցույթի 2024 թվականի ադրբեջանական ընտրության տասնվեց եզրափակիչ դուրս եկածներից մեկը, իսկ հաջորդ շաբաթ ճանաչվել է եզրափակիչ փուլ անցած վեց մասնակիցներից մեկը։ 2024 թվականի մարտի 7-ին հայտարարվել է որպես մասնակից։ Նրան բեմում ուղեկցում էր ընտրության եզրափակիչ փուլի մյուս մասնակիցներից Իլկին Դովլաթովը «Özünlə apar» երգով։ Դուետը չի կարողացել որակավորվել 2024 թվականի մայիսի 7-ին կայացած առաջին կիսաեզրափակիչից՝ 11 միավորով զբաղեցնելով 14-րդ հորիզոնականը:

## Ծանոթագրություններ
Եգոր Սևյան

**Եգոր Մաթևոսի Սևյան**, (), Անդրկովկասում հեղափոխական շարժումների մասնակից, Հայաստանում 1920-ի Մայիսյան ապստամբության ղեկավարներից։

1901-ից տեղափոխվել է Բաքու և աշխատել նավթարդ․ ձեռնարկություններում։ Ե. Սևյանը 1906-ից Բաքվի արհմիութենական շարժման աչքի ընկնող դեմքերից էր։ Մասնակցել է Բաքվի բանվորների 1903–04-ի և 1913–14 թթ.-ի գործադուլներին։ 1918-ին զենքը ձեռքին պաշտպանել է Բաքվի կոմունան։ Կոմունայի անկումից հետո մի խումբ կոմունիստների հետ անցել է Ալեքսանդրապոլ, աշխատել շոգեքարշային դեպոյում։ Բոլշևիկների Ալեքսանդրապոլի կոմիտեի հանձնարարությամբ ձեռնամուխ է եղել քաղաքում կոմունիստական երիտասարդական միության կազմակերպման և արհմիութենական կազմակերպությունների ամրապնդման աշխատանքներին։ Սևյան 1920-ի մայիսյան ցույցերի և ապստամբության կազմակերպիչներից էր, Ալեքսանդրապոլի կարմիր գվարդիայի ղեկավարը և ապստամբած քաղաքի պարետը։ Ապստամբության պարտությունից հետո ձերբակալվել և գնդակահարվել է։ Սևյանի անունով է կոչվում Լենինականի երկաթուղայինների կուլտուրայի տունը, քաղաքի փողոցներից մեկը։ Կոմունիստական կուսակցության անդամ 1905-ից։ 1965-ից նրա ծննդավայրում գործում է տուն–թանգարան։ Գ․ Սևյանի եղբայրը։ 

## Ծանոթագրություններ

Կատեգորիա:Հայ հեղափոխականներ
Ժենևիև Պաժ

**Ժենևիև Պաժ** ( , ), ֆրանսիացի թատրոնի, կինոյի և հեռուստատեսության դերասանուհի։ 1964 թվականի Կաննի կինոփառատոնի ժյուրիի անդամ։

## Կենսագրություն
Ժենևիև Պաժը ծնվել է փարիզցի 17-րդ դարի ֆրանսիական արվեստի հավաքորդ Ժակ Բոնժեանի ընտանիքում։ Եղել է Քրիստիան Դիորի սանուհին։ Սովորել է դրամատիկական արվեստի բարձրագույն ազգային կոնսերվատորիայում։

Ժենևիևը իր դեբյուտը կատարել է Կոմեդի Ֆրանսեզի բեմում։ Երկար տարիներ հանդես է եկել թատերական բեմում ( Ազգային ժողովրդական թատրոն, Օդեոն թատրոն, Theatre des Bouffes du Nord և այլն)։ Նրա բեմական գործընկերն է եղել Ժերար Ֆիլիպը:1950-ականների կեսերից նա նկարահանվել է ֆիլմերում՝ դերեր կատարելով ավելի քան 50 իտալական, ֆրանսիական, բրիտանական և ամերիկյան ֆիլմերում։

1959 թվականին ամուսնացել է Ժան-Կլոդ Բուժարի հետ։ Նրանք երկու երեխա ունեին։

Պաժը մահացել է 2025 թվականի փետրվարի 14-ին Փարիզում 97 տարեկան հասակում։

## Ընտրված ֆիլմագրություն
* 1952 - Ֆանֆան Վարդակակաչ՝ *[[Մարքիզուհի դը Պոմպադուր]]*
* 1952 - Պարոն Բարդի տարօրինակ ցանկությունը՝ *Դոնատ*
* 1956 - Միշել Ստրոգոֆ՝ *Նադյա Ֆեդորովա*
* 1956 -  Արտասահմանյան ինտրիգ ՝ *Դեյնմոր*
* 1960 - Անվերջանալի երաժշտություն՝ *կոմսուհի Մարի*
* 1961 - Էլ Սիդ՝ *Արքայադուստր Ուրրակա*
* 1961 - Երեք սենյակ Մանհեթենում՝ *Իոլանդա*
* 1963 - Օր և ժամ՝ *Ագատա*
* 1966 - Գրան պրի՝ *Մոնիկ Դելվո-Սարտի*
* 1966 - Նուրբ սրիկա՝ *Բեատրիս Դյումոնսո*
* 1967 - Օրվա գեղեցկուհի՝ *Մադամ Անաիս*
* 1968 - Մայերլինգ ՝ *կոմսուհի Լարիշ*
* 1970 - Շերլոկ Հոլմսի անձնական կյանքը՝ *Գաբրիել Վոլադոն*
* 1979 - Սառը նախուտեստներ՝ *այրի Ժենևիվ Լեոնարդ*
* 1992 - Անծանոթը տանը՝ քույր *Լուրսատ*
* 1999 - Սիրահարներ՝ *Ալիս*

## Մրցանակներ
* 1996 թվականին նա առաջադրվել է Մոլիերի մրցանակի (Թոնի մրցանակի ֆրանսիական համարժեքը)։
* Պատվո լեգեոնի սպա (2013)։
* Միության քննադատների մրցանակի դափնեկիր լավագույն դերասանուհու համար (1980) Փարիզի Շալոյի ազգային թատրոնում Պետրա ֆոն Կանտի դառը արցունքները ֆիլմում դերի համար։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ֆրանսիացի դերասանուհիներ
Կատեգորիա:Կեղծանուններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Թեո Էվան

**Էվանգելոս Թեոդորու** (, ), հայտնի է իր բեմական **Թեո Էվան** անունով, կիպրացի երգիչ, երգահան, պարող և դերասան: Ներկայացրել է Կիպրոսը Եվրատեսիլ 2025 երգի մրցույթում, սակայն չի անցել եզրափակիչ:

## Կարիերա
Ծնվել է Նիկոսիայում՝ հունական ծագման կիպրական ընտանիքում։ Իր պատանեկությունն անցկացրել է դպրոցի երգչախմբում: Յոթ տարեկանից սկսած զբաղվել է երգով և պարով, իսկ պատանեկությունից սկսել է երգեր գրել։ Կիպրոսում հանդես է եկել բազմաթիվ թատերական ներկայացումներում և տաղանդի ներկայացման շոուներում։

Նիկոսիայի անգլիական դպրոցն ավարտելուց հետո Էվանը տեղափոխվել է Միացյալ Նահանգներ՝ Բոսթոնի Բերքլի երաժշտական քոլեջում երաժշտություն և կատարողական արվեստ սովորելու համար։ Գերազանցությամբ ավարտել է այն: Այդ ժամանակից ի վեր՝ երեք անգամ հրավիրվել է որպես պատվավոր հյուր համալսարանի ավարտական արարողությանը ներկա գտնվելու համար, այդ արարողություններում եղել են այլ արվեստագետներ, ինչպիսիք են Միսի Էլիոթը, Ֆարել Ուիլյամսը, Ջոն Լեջենդը և Ջասթին Թիմբերլեյքը։ 2021 թվականին թողարկել է դեբյուտային «The Wall» սինգլը։ «Էյֆորիա» ամերիկյան հեռուստասերիալի երկրորդ եթերաշրջանի յոթերորդ սերիայում հանդես է եկել որպես երկրորդ պլանի դերասան։ Լոս Անջելեսում մնալուց հետո վերադարձել է հայրենի քաղաք և շարունակել երաժշտական կարիերան։

2024 թվականի սեպտեմբերի 2-ին հայտարարվել է, որ ներկայացնելու է Կիպրոսը Շվեյցարիայի Բազել քաղաքում կայանալիք Եվրատեսիլ 2025 երգի մրցույթում։ 2017 թվականից ի վեր առաջին անգամ է, երբ Կիպրոսը ներկայացվում կիպրացի երգչի կողմից։

## Սկավառակագրություն

## Ծանոթագրություններ


Կատեգորիա:Եվրատեսիլ երգի մրցույթի մասնակիցներ
Կատեգորիա:Կիպրացի երգիչներ
Կատեգորիա:Կիպրացիներ
Կատեգորիա:Կիպրոսը Եվրատեսիլ երգի մրցույթում
Կատեգորիա:Կիպրոսի երաժշտություն
Կատեգորիա:Կիպրոսի մասնակիցները Եվրատեսիլ երգի մրցույթում
Կատեգորիա:Հույն կիպրացիներ
Հալոնգրոտտա

**Հալոնգրոտտա** (շվեդերեն՝ *Hallongrotta,* հոգնակի՝ *hallongrottor*), Շվեդիայում լայնորեն տարածված թխվածքի տեսակ: Անվանումը, շվեդերենից թարգմանած, նշանակում է *ազնվամորու քարանձավ*: Միացյալ Նահանգներում դրանք առավելապես հայտնի են *բթամատի տպվածքով բլիթներ* / *thumbprint cookies* անվանումով: Գործածվում են  նաև այլ անվանումներ: Ավստրալիայում վաճառվող նմանատիպ թխվածքները հայտնի են որպես *մուրաբայի կաթիլներ*:

Այս թխվածքաբլիթը, որ նման է ավելացված միջուկով շորթբրեդի, սովորաբար պատրաստվում է կարագով, ալյուրով, փխրեցուցիչով, շաքարով և վանիլով և հեշտությամբ թխվում է կաղապարով։ Կենտրոնում արված փոսիկի մեջ, որպես կանոն, ազնվամորու մուրաբա են լցնում:

## Պատմություն
Հալոնգրոտտայի մասին առաջին հիշատակումները վերաբերում են 1800-ական թվականներին, երբ դրանք ուտում էին *kafferep* կոչվող շվեդական հավաքույթներում:

## Տես նաև
* Ամանորյա թխվածքաբլիթներ
* Շվեդական խոհանոց

## Ծանոթագրություններ

Կատեգորիա:Թխվածքաբլիթներ
Կատեգորիա:Շվեդական խոհանոց
Կրիս Կելմի

**Կրիս Կելմի** (, ), սովետական և ռուսական ռոք և փոփ երաժիշտ, ինչպես նաև երգահան։ Նա հանդիսացել է «*Leap Summer*», «*Autograph*» և «*Rock Atelier*» խմբերի անդամ։ Նրա առավել հայտնի երգերից են «*Night Rendezvous*», «*Closing the Ring*» և «*Tired Taxi*»։ Շատ առցանց աղբյուրներ նշել են, որ Կելմը նրա  կեղծանունն էր, և երաժշտի իրական ազգանունը Կալինկին էր, սակայն Կելմին հերքել է այս տարբերակը։ Կելմին հավատում էր, որ իր հոր կողմից ամենայն հավանականությամբ լիտվացի էր, քանի որ Լիտվայում կա Կելմե կոչվող քաղաք, որը հնչյունականորեն նման է իր ազգանվանը։ Կրիսն ընտրել է իր կեղծանունը 1972 թվականին՝ Ստանիսլավ Լեմի «''Սոլարիս''» վեպի հերոս դոկտոր Կրիս Կելվինի անունից։

Կրիս Կելմին մահացել է 2019 թվականի հունվարի 1-ի երեկոյան՝ Մոսկվայի մարզի իր տանը սրտի կաթվածից, որը պայմանավորված էր ալկոհոլի չարաշահմամբ։

## Ծանոթագրություններ

= Աղբյուրներ =

* http://kelmi-rokatelie.ru/ Official website
* https://www.youtube.com/watch?v=W89OMkWJ2YU Крис Кельми (Рок-Ателье) —  Ночное рандеву (1989)

Կատեգորիա:Խորհրդային դաշնակահարներ
Կատեգորիա:Խորհրդային երաժիշտներ
Կատեգորիա:Խորհրդային կիթառահարներ
Կատեգորիա:Խորհրդային կոմպոզիտորներ
Կատեգորիա:Ռուսաստանի Գնեսինների անվան երաժշտության ակադեմիայի շրջանավարտներ
Կատեգորիա:Ռուսաստանի փոփ-վոկալիստներ
Կատեգորիա:Սրտի կաթվածից մահացածներ
Սոհան (հրուշակեղեն)

[մինի| [Ղոմ|Ղոմի սոհան]]
**Սոհան** (),   պարսկական ավանդական  փխրուն իրիս՝ զաֆրանով: Դրա բաղադրիչներն են՝ ցորենի ծիլը, ալյուրը, ձվի դեղնուցը, վարդաջուրը, շաքարավազը, կարագը կամ բուսական յուղը, զաֆրանը, հիլը, նուշի և պիստակի շերտիկները:

Սոհանը սկզբնապես պատրաստվել է Իրանի Ղոմ քաղաքում: Ներկայումս հայտնի են սոհանի շուրջ մեկ տասնյակ տեսակներ. դրանցից են  մեղրով սոհանը, քունջութով սոհանը, հալվայով սոհանը, նուշով սոհանը, սոհան լողմեն, կարագով սոհանը, սոհան փաշմակին (շաքարաբամբակ), աղանդերային սոհանը: Վարկածներից մեկի համաձայն՝ երբ Նասեր ալ-Դին Շահ Քաջարը եկել է Ղոմ, նրան յուրատեսակ քաղցրավենիք են հյուրասիրել, որը նմանեցրել է խոշոր ատամներով խարտոցի (*սոհան*ը պարսկերենից բառացի թարգմանած նշանակում է խոշոր ատամներով խարտոց կամ ֆայլ): Այդ քաղցրավենիքը  նա շատ է հավանել:

## Տես նաև

* Շեքարպարեհ
* Գետնանուշ փխրուն

## Ծանոթագրություններ

* :232

* :232

Կատեգորիա:Թխվածքաբլիթներ
Կատեգորիա:Հրուշակեղեն
Կատեգորիա:Չվավերացված պնդումներով հոդվածներ
Սաուը փաչ քիդս

**Սաուը փաչ քիդս** (Ֆրանսիայում հայտնի է որպես **Very Bad Kids**, իսկ Կանադայում և Մեծ Բրիտանիայում՝ **Maynards Sour Patch Kids**)՝ փափուկ կոնֆետների բրենդ է, որոնք պատված են ինվերտ շաքարով և թթվաշաքարով (կիտրոնաթթվի, գինեթթվի և շաքարի խառնուրդ)։ Գինեթթուն և կիտրոնաթթուն կոնֆետին տալիս են սուր թթվաշ համ, մինչդեռ ինվերտ շաքարը՝ քաղցր փափկություն։ Սաուը փաչ քիդս էքստրեմը, որն ունի նաև մալաթաթու (malic acid)՝ գինեթթվի և կիտրոնաթթվից բացի, համարվում է Սաուը փաչ շարքի ամենաթթու տարբերակը։ Բրենդի «Sour Then Sweet» («Սկզբում թթու, հետո՝ քաղցր») և «Sour. Sweet. Gone.» («Թթու, քաղցր, անհետ») կարգախոսները խորհրդանշում են կոնֆետի՝ թթվաշից դեպի քաղցր անցնող համը։

## Պատմություն
Սաուը փաչ քիդս կոնֆետները ստեղծել է Ֆրենկ Գալատոլին 1970-ականների սկզբներին։ Սկզբում կոնֆետները կրում էին «Mars Men» անունը։ Այդ ժամանակ  Ֆրենկ Գալատոլին աշխատում էր որպես հրուշակագործ «Jaret International» ընկերությունում.։ 1970-ականների վերջին «Cadbury» ընկերությունը և «Malaco Licorice Company» ընկերությունը համատեղ հիմնում են «Allen Candy Company» ընկերությունը Կանադայի Համիլտոն քաղաքում՝ կոնֆետների արտադրության համար։ 1985 թվականին կոնֆետները վերանվանվում են «Սաուը փաչ քիդս»։ Համարվում է, որ անունը փոխվել է՝ կապիտալիզացնելով այն ժամանակ հայտնի «Cabbage Patch Kids» տիկնիկների սերիայի ժողովրդականությունը։ «Mondelez International»-ը ներկայումս զբաղվում է քաղցրավենիքի արտադրությամբ՝ 1990-ականների վերջին «Allen Candy Company»-ի ձեռքբերումից հետո:

## Այլ արտադրանքներ
### Վիդեոխաղ
«World Gone Sour»՝ 2011 թվականին թողարկված վիդեոխաղ, որը հիմնված է Սաուը փաչ քիդս կոնֆետների վրա։ Խաղը ստեղծում է «Playbrains» ընկերությունը և հրապարակել է «Capcom» ընկերությունը։ Այն թողարկվում է՝ 2011 թվականի դեկտեմբերի 20-ին՝ PC-ի համար, 2012 թվականի ապրիլի 10-ին՝ «PlayStation Network»-ում, 2012 թվականի ապրիլի 11-ին՝ «Xbox Live Arcade (XBLA)» հարթակում։ Խաղը հանվել է թվային հարթակներից մոտավորապես 2015 թվականին։

### Այլ սննդամթերքներ
2014 թվականին շուկա դուրս եկավ Սաուը փաչ քիդսի համով ծամոն։

2018 թվականին՝ «Dreyer's» ընկերությունը թողարկեց Սաուը փաչ քիդսի համով պաղպաղակ։ «J&J Snack Foods» ընկերությունը ներկայացրեց Սաուը փաչ քիդսի համով սառեցված պաղպաղակաձողիկներ։

2018 թվականին «Post» ընկերությունը թողարկեց Սաուը փաչ քիդսի համով նախաճաշի շիլա, որը ձևով հիշեցնում էր կոնֆետներն ու պատված էր թթվաշաքարով, որը լուծվում էր կաթի մեջ։

2024 թվականի մայիսի 6-ին խանութների դարակներին հայտնվեցին Սաուը փաչ քիդս օրեո թխվածքները՝ բլիթի և կրեմի մեջ գունավոր թթվաշ շաքարի հատիկներով։

## Ծանոթագրություններ

## Արտաքին հղումներ
* Official website

Կատեգորիա:1985 հայտնված արտադրանքներ
Կատեգորիա:Կոնֆետ
Լաթիք

**Լաթիք** (), կոկոսյան արմավենու հիմքով ֆիլիպինյան խոհանոցի կերակուր։ Վիսարյան կղզիներում դա վերաբերում է օշարակային կարամելացված կոկոսի կրեմին (կոկոսի կարամել), որն օգտագործվում է որպես աղանդերի սոուս։ Ֆիլիպինների հյուսիսում դա վերաբերում է կոկոսի յուղի արտադրության պինդ կողմնակի արտադրանքներին (կոկոսի կաթնաշոռներ), որոնք օգտագործվում են որպես տարբեր խավարտների ամար զարդարանք:

## Վիսարյան ''լաթիք''
*Լաթիքն* վիսայական լեզուներում նշանակում է «օշարակ»։ Այն կարող է վերաբերվել ցանկացած տեսակի խտացրած քաղցր հեղուկների, այդ թվում՝ մուրաբայի։

Այնուամենայնիվ, լաթիքի ամենատարածված օգտագործման ձևը օշարակային համեմունքի տարբերակն է, որը ստացվում է կոկոսի կաթն ու շաքարը խտացնելով։ Այն օգտագործվում է այնպես, ինչպես օշարակը, օրինակ՝ **կալամայի** և **սումանի** նման ուտեստներում։

Այն հաճախ անվանվում է որպես «կոկոսի կարամել»։ Վիսայական լաթիքի առևտրային տարբերակը միջազգային շուկաներում հայտնի է որպես **կոկոսի օշարակ**, սակայն այն չպետք է շփոթել **կոկոսի շաքարի** հետ, որը ստացվում է կոկոսի հյութից։

## Տագալոգ ''լաթիք''
Լաթիքը Լուսոնում պատրաստվում է կոկոսի կաթը թասի մեջ դանդաղ եփելով՝ մինչև կոկոսի յուղի վերածելը, և պինդ կտորներ («կոկոսի թանձրուկներ») են սկսում ձևավորվել վերևի շերտում։ Այս պինդ կտորները թողնում են կոկոսի յուղի մեջ տապակելու համար, մինչև դառնան ոսկեգույն։

Վիսարյան կղզիներում այս պինդ կտորները հայտնի են որպես **լունոկ** (սեբուաներենում) և **բալուտայ** (կարայա լեզվում)։

Լաթիքը հաճախ օգտագործվում է տարբեր ֆիլիպինյան ուտեստներում՝ որպես հավելում, այդ թվում՝ **մախա բլանկա**, **սապին-սապին** և **ուբե հալայա**։

Այն երբեմն շփոթում են տապակված, կարամելացված կոկոսի միջուկի հետ, որը Վիսայայում հայտնի է որպես **բուկայո** և օգտագործվում է որպես զարդարանք կամ աղանդեր։

## Տես նաև
* Աղանդերի թանձրուկների ցանկ

## Ծանոթագրություններ

Կատեգորիա:Աղանդեր
Կատեգորիա:Սննդամթերք
Կատեգորիա:Սոուսներ
Կատեգորիա:Ֆիլիպինական խոհանոց
Survivor (երգ, Պարգ)

**Survivor**, հայ երգիչ և երգահան Պարգի երգը։ Երգը թողարկվել է 2025 թվականի փետրվարի 9-ին։ Հեղինակներն են Ալեքս Վլիկեն, Արմեն Փոլը, Բենջամին Ալասուն, Եվա Ոսկանյանը, Ջոշուա Քուրանը, Մարտին Մուրադյանը և Թոմաս Ջի Սոնը։ Պարգը այս երգով ներկայացրել է Հայաստանը Եվրատեսիլ 2025 երգի մրցույթում։

## Եվրատեսիլ 2025 երգի մրցույթ
### Դեպի Եվրատեսիլ 2025
Դեպի Եվրատեսիլ 2025-ը Դեպի Եվրատեսիլ չորրորդ ազգային եզրափակիչն է, որը կազմակերպվել է Հանրային հեռուստաընկերության կողմից՝ Եվրատեսիլ երգի մրցույթի մասնակիցներին ընտրելու համար: Մրցույթը կայացել է 2025 թվականի փետրվարի 16-ին Երևանի Կարեն Դեմիրճյանի անվան մարզահամերգային համալիրում: Հաղթողն ընտրվել է միջազգային ժյուրիի, ազգային ժյուրիի և հեռուստադիտողների ձայների համադրությամբ։

Պարգը տասներկու եզրափակիչ անցածներից մեկն է, որոնք ընտրվել էին ժյուրիի կողմից լսումների փուլից հետո, մասնակիցների անունները հայտարարվել են 2025 թվականի փետրվարի 6-ին, իսկ երգերը 2025 թվականի փետրվարի 9-ին։ Երգը ստացել է երկրորդ ամենաշատ միավորները ազգային և միջազգային ժյուրիների կողմից և գրավել է առաջին տեղը հեռուստաքվեարկության ժամանակ՝ ի վերջո հաղթելով մրցույթում և ստանալով Հայաստանը Բազելում կայանալիք Եվրատեսիլ 2025 երգի մրցույթում ներկայացնելու իրավունք։

### Եվրատեսիլում
«Եվրատեսիլ 2025» երգի մրցույթը տեղի է ունեցել Շվեյցարիայի Բազել քաղաքի Սուրբ Յակոբշալե արենայում և բաղկացած է եղելկլինի երկու կիսաեզրափակիչներից, որոնք կանցկացվեն համապատասխան՝ մայիսի 13-ին և 15-ին, իսկ եզրափակիչը՝ 2025 թվականի մայիսի 17-ին։ 2025 թվականի հունվարի 28-ին կայացած բաշխման վիճակահանության ժամանակ պարզ է դարձել, որ Հայաստանը ելույթ է ունենալու երկրորդ կիսաեզրափակչի առաջին կեսում։ Երգն անցել է եզրափակիչ փուլ, որտեղ վաստակել է 72 միավոր՝ գրավելով 20-րդ հորիզոնականը։

## Ծանոթագրություններ

Կատեգորիա:Եվրատեսիլ երգի մրցույթի երգեր
Կատեգորիա:Հայաստանի երգերը Եվրատեսիլ երգի մրցույթում
Ձմեռային պաղպաղակ

**Ձմեռային պաղպաղակ**, հունգարական հրուշակեղեն, որն արտաքինից նման է կոն պաղպաղակին, բայց ավանդական գանաշով կամ նմանատիպ քաղցր կրեմի միջուկով, սովորաբար շոկոլադի և կակաոյի համով։ Այն հանրաճանաչություն ձեռք բերեց 1970-ականներին կոմունիստական Հունգարիայում, արտադրվելով որպես ձմեռային այլընտրանք «ամառային» պաղպաղակին, որը համարվում էր չափազանց սառը ձմեռային քաղցրավենիքի համար: Բացի մթերային խանութներից, այն հաճախ վաճառվում էր ազգային երկաթուղու սննդի ծառայության շրջանակներում: Հրուշակեղենի ժողովրդականությունը նվազել է 1990-ականների սկզբին, երբ կոմունիզմի անկումից հետո հունգարական շուկայում հայտնվեցին կոնֆետների արտասահմանյան արտադրողները և նրանց արտադրանքը։ Այնուամենայնիվ, կոմունիստական դարաշրջանի Հունգարիայում որոշ այլ նախուտեստների և զովացուցիչ ըմպելիքների հետ միասին, ձմեռային պաղպաղակը կրկին հետաքրքրություն առաջացրեց 2000-ականների վերջին և 2010-ականներին:

## Նկարագրություն
ձախից|մինի|Ձմեռային պաղպաղակը բաժակի մեջ, տափակ վերին հատվածը բաժակից դուրս
Ձմեռային պաղպաղակը սովորաբար բաղկացած է վաֆլե կոնից՝ լցված գանաշով, շոկոլադապատված մուգ շոկոլադով։ Ավելի էժան լցոնման բաղադրատոմսերում գանաշի փոխարեն կարելի է օգտագործել կակաոյի համով կարագով կրեմ, իսկ ծածկույթի համար՝ մուգ շոկոլադի փոխարեն շոկոլադե գլազուր։ Այս հրուշակեղենն ի սկզբանե արտադրվում էր զանգվածաբար և վաճառվում խանութներում, բայց այժմ այն կարելի է ձեռք բերել նաև հրուշակեղենի խանութներում և կարելի է պատրաստել տանը՝ տարբեր նոր համային հավելումներով: Ավանդաբար մատչելի բուրմունքներն էին կակաոն, վանիլինը, կիտրոնը և կոկոսը:

Զանգվածային արտադրության տարբերակները չեն պահանջում սառեցում և միևնույն ժամանակ ունեն համեմատաբար երկար պահպանման ժամկետ (մոտ 2-4 ամիս): Ի սկզբանե ձմեռային պաղպաղակը կշռում էր մոտ 40 գ և ավելի, իսկ ժամանակակից զանգվածային արտադրության մեջ այն կշռում է մոտ 20-30 գ:

## Ծանոթագրություն

## Արտաքին հղումներ
* WeLoveBudapest.com – Sweet Things: 13 classic Hungarian candies  – Old Hungarian candy products on WeLoveBudapest.com
* Taste Hungary – Old-School Hungarian Sweets  – Old Hungarian candy products on Taste Hungary

Կատեգորիա:Կոնֆետ
Կատեգորիա:Հունգարական խոհանոց
Կատեգորիա:Պաղպաղակ
Գևորգ Խաչատրյան

**Գևորգ Ավետիսի Խաչատրյան** (), հանքային գործի բնագավառի գիտնական, տեխնիկական գիտությունների դոկտոր (1986), պրոֆեսոր (1988), Ուկրաինայի ԳԱ թղթակից անդամ (1991)։ Գերմանիայի Ֆրայբերգի Լեռնային Ակադեմիայի և նախկին ԽՍՀՄ-ի մի շարք տեխնոլոգիական համալսարանների և ինստիտուտների պատվավոր անդամ է և մի շարք երկրների հանքարդյունաբերության պրոֆիլի համալսարանների պատվավոր պրոֆեսոր։ Խորհրդային և հետխորհրդային Հայաստանի պատմության մեջ հանքարդյունաբերության ոլորտում միակ երկու գիտությունների դոկտորներից մեկը Յու. Աղաբալյանի հետ միասին։

## Կենսագրություն
1958 թվականին ավարտել է Երևանի պոլիտեխնիկական ինստիտուտը։ 1967 թվականից աշխատել է նույն ինստիտուտում, 1976-1995 թվականներին՝ ԵրՊԻ լեռնամետալուրգիական ֆակուլտետի դեկան։

## Աշխատություններ
Ավելի քան 500 գիտական հոդվածների, մենագրությունների, ձեռնարկների, դասագրքերի և տասնյակ հայտնագործությունների հեղինակ է։

Աշխատանքները վերաբերում են ապարների ֆիզիկամեխանիկական և տեխնոլոգիական հատկությունների ուսումնասիրմանը, հանքային արդյունաբերության մեջ և երկրաբանահետախուզուզական ծառայությունում աշխատանքի նորմաների գիտականորեն հիմնավորմանը։ Հեղինակ է «Լեռնատեխնիկական տերմինների ռուս-հայերեն բացատրական բառարանի»(1985)։

## Ծանոթագրություններ

Կատեգորիա:Հայ գիտնականներ
Կատեգորիա:Հայ ճարտարագետներ
Չանկակա

**Չանկակա** (),  բոլիվիական, չիլիական և պերուական տաք, քաղցր սոուս։ Չանկական պատրաստվում է չզտված շաքարեղեգի հում շաքարից: Չանկական օգտագործվում է որպես սոուս: Չանկական հաճախ համեմված է նարնջի կեղևով և դարչինով:

Չանկակա ասելով երբեմն հասկանում են  Ա խմբի  չզտված շաքարը, որն օգտագործվում է չանկակայի օշարակ պատրաստելու համար։ Չանկական կարող է օգտագործվել չիչա դե հորա՝ պերուական գարեջրի պատրաստման համար։

Կոլումբիայում ավանդական չանկական կոկոսով կոնֆետ է:

## Տես նաև
* Պուդինգների ցանկ

## Ծանոթագրություններ

## Արտաքին հղումներ
* Չանկակայի պատրաստման բաղադրատոմս

Կատեգորիա:Լատինամերիկյան խոհանոց
Կատեգորիա:Սոուսներ